**Vakok és Gyengénlátók Közép-Magyarországi Regionális Egyesülete  
33. hírlevél**

## Tartalom

[1. Gépkocsivezetőt keresünk](http://www.freemail.hu/mail/index.fm#1.hir)  
[2. MEGHÍVÓ](http://www.freemail.hu/mail/index.fm#2.hir)  
[3. Nagykőrösi kirándulás](http://www.freemail.hu/mail/index.fm#3.hir)  
[4. Elégedettségi felmérés](http://www.freemail.hu/mail/index.fm#4.hir)  
[5. Pályázati kiírás XI. kerületieknek](http://www.freemail.hu/mail/index.fm#5.hir)  
[6. Újpesten, a Lámpásoknál](http://www.freemail.hu/mail/index.fm#6.hir)  
[7. KÉPZÉSI FELHÍVÁS](http://www.freemail.hu/mail/index.fm#7.hir)  
[8. Kiruccanás Székesfehérvárra szombaton](http://www.freemail.hu/mail/index.fm#8.hir)  
[9. "Borban az igazság, borban a vigasz"](http://www.freemail.hu/mail/index.fm#9.hir)  
[10. Tárlatlátogatás vakoknak](http://www.freemail.hu/mail/index.fm#10.hir)  
[11. A Láthatár bolt ajánlatai](http://www.freemail.hu/mail/index.fm#11.hir)  
[12. Hangos-kép](http://www.freemail.hu/mail/index.fm#12.hir)  
[13. Apró hírek - programmorzsák](http://www.freemail.hu/mail/index.fm#13.hir)

## 1. Gépkocsivezetőt keresünk

A Vakok és Gyengénlátók Közép-Magyarországi Regionális Egyesületének (VGYKE) Louis Braille Támogató Szolgálata azonnali kezdéssel munkatársat keres gépkocsivezetői pozícióba.   
  
Feltételek: megváltozott munkaképesség (legalább 40 %), a VGYKE foglalkozás egészségügyi orvos előzetes alkalmassági véleménye   
Iskolai végzettség: középfokú végzettség, B kategóriás jogosítvány   
Előny: hasonló munkakörben szerzett tapasztalat, speciális támogató szolgálathoz szükséges gépkocsi vezetői képzettség   
Feladatok: fogyatékossággal élő személyek szállítása   
Napi munkaidő: 8 óra   
Fizetés: közalkalmazotti bértábla szerint + ágazati bérpótlék   
Az önéletrajzot és a megváltozott munkaképességet igazoló határozat másolatát az [info@vgyke.com](javascript:fm.eMailClicked.raise('info@vgyke.com');) címre várjuk!   
Jelentkezési határidő: szeptember 15.   
A felvétel során több alkalmas állásinterjút folytatunk. Érdeklődni szintén az [info@vgyke.com](javascript:fm.eMailClicked.raise('info@vgyke.com');) címen   
  
Fodor Ágnes elnök

## 2. MEGHÍVÓ

A Dunakanyari Látássérültek Egyesülete nevében   
szeretettel meghívunk Téged és Kedves Családodat   
  
a szeptember 26-án, szombaton 14 órától tartandó SZÜRETI MULATSÁGRA,   
a Madách Imre Művelődési Központ 34-es termébe!   
  
Fónagy István - a Fónagy & Walter Vendég- és Borház tulajdonosa - betekintést nyújt a borászat világába előadásában, majd ezt borkóstolás követi!   
Természetesen nincs mulatság Csóka Laci nélkül!   
Most is ő fogja biztosítani a talpalávalót!   
  
Hogy ne maradjunk éhen se, megvendégeljük a jelenlévőket egy kis zsíroskenyérrel és szőlővel.   
  
Mindenkit sok szeretettel várunk egy jó kis mulatságra!   
  
2015.09.10   
  
Üdvözlettel:   
  
Dr. Miski Anikó és Okos Levente

## 3. Nagykőrösi kirándulás

A dabasi kistérség beszámolója   
  
A Nagykőrösi Látássérültek Egyesületének meghívására 2015. augusztus 29-én több napos szervezés, egyeztetés után autóbusszal útnak indultunk Nagykőrösre. A bérelt autóbusz sorstársainkat a lakásuktól szállította a nagykőrösi nyugdíjas házig.   
Itt nagy szeretettel fogadtak bennünket. Bográcsban főtt székelykáposztával kínáltak. Az asztalok roskadoztak a süteményektől, üdítőktől. Élő zene biztosította a hangulatot, ami táncos mulatsággá nőtte ki magát. Volt tombola, aminek eredményeként sok nyereményt sikerült hazahoznunk.   
Mindenki nagyon jól érezte magát. 5 órakor búcsút vettünk sorstársainktól és hazaindultunk. Új barátságok alakultak ki és élményekben gazdagon, a tánctól elfáradva szállítottunk mindenkit otthonáig.

## 4. Elégedettségi felmérés

Tisztelt Tagunk, olvasónk!   
  
Elégedettségi felmérést készítünk weboldalunkkal kapcsolatban, és nagyon fontos számunkra az Ön véleménye is! Kérjük, segítse munkánkat a további fejlődés érdekében!   
Ha ideje engedi, kérjük, szánjon néhány percet a kérdőív kitöltésére, mely a   
<http://www.kerdoivem.hu/kerdoiv/825346272/1/>   
linken érhető el.   
Előre is nagyon szépen köszönjük segítségét!   
  
Minden jót kívánva:   
VGYKE

## 5. Pályázati kiírás XI. kerületieknek

A VGYKE Újbuda Önkormányzata támogatásával pályázatot hirdet az úgynevezett Futár-távirányítók pályázati úton történő ingyenes adományozása céljából.   
A pályázat keretében az Újbudán állandó vagy ideiglenes lakcímmel élő látássérültek térítésmentesen juthatnak hozzá egy Futár-távirányító néven ismertté vált készülékhez.   
Ez a készülék alkalmas a megfelelően felszerelt gyalogos átkelőhelyeknél elhelyezett lámpák alkalmankénti hangosítására, illetve a készülék a hangszóróval ellátott FUTÁR-kijelzőkön lévő feliratokat felolvastatja, valamint az M4-es metrónál az éppen üzemelő mozgólépcsőket, hangadással segít megtalálni.   
A kiosztható készülékek száma 50 db.   
Pályázhatnak azok a XI. kerületben állandó lakcímmel, vagy tartózkodási hellyel rendelkező látássérült személyek, akik rendelkeznek a látássérülésüket igazoló dokumentummal. Ez lehet például vakok személyi járadékát megállapító határozat, vagy a folyósítását igazoló dokumentum, vagy az MVGYOSZ valamely tagszervezetében való tagságát igazoló dokumentum, vagy orvosszakértői szakvélemény.   
A pályázat beadásának határideje: 2015. szeptember 21. (ez a postára adás napja). A pályázatot kizárólag papíron lehet benyújtani, postai úton, a megadott adatlap kitöltésével és a mellékletek egyidejű becsatolásával a VGYKE, 1380 Budapest, Postafiók: 1075 címen.   
A borítékon kérjük, hogy tüntessék fel a FUTÁR feliratot!   
Az adatlap elérhető a   
<http://nohref.hu/sl/vgyke11> címen.   
A VGYKE kerületi munkatársai, előzetes egyeztetés után, személyesen is segítenek a pályázati adatlap kitöltésében. Erről a [lampas.ujbuda@gmail.com](javascript:fm.eMailClicked.raise('lampas.ujbuda@gmail.com');) email-címen vagy a 0670-984-1745-ös telefonszámon lehet érdeklődni.   
Az elbírálás során előnyben részesülnek azok, akik önállóan közlekednek, illetve tanulói, vagy hallgatói jogviszonnyal rendelkeznek, vagy dolgoznak, illetve rendszeresen járnak orvosi kezelésre.   
A bírálat során elutasításra kerülnek a hiányosan kitöltött pályázatok, illetve az olvashatatlan mellékleteket tartalmazó pályázatok. A pályázat hiánypótlására nincs lehetőség.   
A 2015. szeptember 21-e után feladott pályázatok érdemi bírálat nélkül, elutasításra kerülnek.   
Minden pályázót értesítünk a bírálat eredményéről!

## 6. Újpesten, a Lámpásoknál

Lassan már egy hónap is eltelt azóta, hogy a XVII. kerületi Lámpásoknál jártam, ahol is az ott elhangzottakon felbuzdulva, az újpestiek meghívtak: menjünk el hozzájuk is, mutassuk be a Látássérült(ként) Gyermeket Nevelők Mentorszülő Hálózata tevékenységét és osszuk meg velük a tapasztalatainkat. Szeptember második napján mentünk el Újpestre, az Ady Endre Művelődési Házba: minden hónap első szerdáján rendezik a lámpások klubnapját, aminek ezúttal tehát mi voltunk a vendégei. A főváros negyedik kerületében élő látássérültek mentora, Eleki Abigél mutatott be bennünket, engem és az újpesti Kádár Helgát, aki szintén a VGYKE alkalmazottja, és aki velem együtt kapcsolódott be a mentorszülő hálózat munkájába. Persze, a bemutatkozás kölcsönös volt, a vendéglátóink pedig nem csupán a tevékenységüket ismertették, hanem az épületet és annak környezetét is megmutatták   
Örültem, hogy nemcsak általánosságról, hanem konkrét dolgokról is beszélhettünk. Az egyik idősebb látássérült hölgy például, szerette volna tudni, hogy ha mostanában esedékes felülvizsgálaton új minősítést kap és dolgozhat, milyen munkalehetőségei lennének, figyelembe véve a korát is, illetve beiratkozhat-e valahol informatikai oktatásra. Más valaki pedig arra volt kíváncsi, hogy más fogyatékossággal élő is részese lehet-e a mentorszülő hálózatnak. A VGYKE alelnöke, Mészáros Ágnes a mindennapokhoz fűződő élethelyzeteket elevenített fel, mint például a látássérült gyerekek helyzete az óvodákban és az iskolákban.   
A jövőben szeretnénk az újpestiekkel együtt keresni a lehetőséget: hogyan lehetne elindítani a lámpások munkáját a XV. kerületben, milyen kilátások, és  ami nagyon fontos  milyen igények vannak Rákospalotán, Pestújhelyen, illetve Újpalotán.   
Elmondható, hogy a találkozás eredményes volt, és ha csak egy aprólépéssel is, de közelebb kerültünk egymáshoz a látássérültek világában: új kapcsolatok, tervek születtek  és várhatóan, folytatás is lesz, ami majd a mentorszülők Facebook-oldalán is nyomon követhető   
  
Csukáné Polyák Erzsébet

## 7. KÉPZÉSI FELHÍVÁS

Kommunikáció és érdekérvényesítés  felkészítő program a fogyatékossággal élő gyermeket nevelő nők számára   
  
A NÓRA-TÁMASZPONT programot a Motiváció Alapítvány és a JÓL-LÉT Alapítvány azért valósítja meg, hogy feltérképezzük és munkaerő-piaci szolgáltatásokkal, képzésekkel országos szinten segítsük a fogyatékossággal élő gyermeket nevelő nők munkába való visszatérését, munkahely-megtartását.   
  
A Kommunikáció és érdekérvényesítés felkészítő programunkat kifejezetten fogyatékossággal élő gyermeket nevelő nők számára hirdetjük meg, azért hogy - környezetükben, közösségükben igényeik, szükségleteik hatékony kommunikációját segítsük;

* írott és vizuális technikákat sajátítsanak el, amelyek saját munkavállalásukat és közösségi célok megvalósítását is elősegítik;
* közösségi együttműködést, forrásteremtést segítő módszereket ismerjenek meg;
* a csoportos munkában közös tapasztalatok megosztására, egymás tapasztalatainak megismerésére és így egy hálózatban való működésre nyíljon lehetőség.

A felkészítő program időkereteit a fogyatékossággal élő gyermeket nevelő nők időkereteihez igazítottuk.   
A 2x2 napos program során minden nap két időpont közül lehet választani (8-12 óra között vagy 16-20 óra között) azért, hogy a gyermekfelügyeleti lehetőségekkel és munkavállalással összehangolható legyen a részvétel. A résztvevők tehát a négy nap során vagy délelőtt, vagy délután jöhetnek, és egy alkalommal személyes konzultáción vesznek részt általuk választott időpontban a 4 képzési nap valamelyikén 13-16 óra között.   
A felkészítő program témái

* Női szerepek és egyéni erőforrások
* Vizuális nyelv és vizuális anyagok készítése (film, fotó, ppt)
* Egyéni és közösségi igények, ügyek feltárása, megfogalmazása  együttműködést és bevonást segítő módszerek megismerése
* Kommunikációs csatornák és közösségi média használata, forrásteremtés

A felkészítő program vizuális technikák blokkot is tartalmaz (film és fotó) amely mobiltelefon- vagy fényképezőgép-használatot, felhasználói szintű számítógépes ismereteket feltételez.   
  
A felkészítő program helyszínei és időpontjai   
Az alábbi helyszíneken és napokon két időpont közül választhatnak. Vagy délelőtt 8-12 óra között, vagy délután 16-20 óra között vehetnek részt a programon, tehát mind a négy helyszínen 2 idősávban kerül sor a képzésre. A két csoport között nincs lehetőség az átjárásra!

* Budapest  2105. szeptember 17-18.; október 1-2. (csütörtök-péntek)
* Gödöllő  2015. szeptember 24-25; október 8-9. (csütörtök-péntek)
* Debrecen  2015. szeptember 29-30.; október 13-14. (kedd-szerda)
* Pécs  2015. október 6-7.; október 20-21. (kedd-szerda)

Jelentkezés menete, feltételek   
A felkészítő programra jelentkezni a mellékelt jelentkezési lap kitöltésével lehet. A jelentkezéseket követően a résztvevők értesítést kapnak a képzés konkrét helyszínéről és menetéről. Egy csoportban maximum 10 fő vehet részt. Amennyiben többen jelentkeznek egy-egy csoportba, abban az esetben az érkezési sorrend alapján kerülnek kiválasztásra a résztvevők. A kiválasztásról értesítjük Önöket!   
A képzésre felhasználói szintű számítógépes ismeretekkel rendelkező fogyatékossággal élő gyermeket nevelő nőket várunk. A képzésen való részvétel feltételeinek való megfelelést a jelentkezési lapon található nyilatkozatok megjelölésével tudja igazolni!   
Jelentkezési határidő: szeptember 15.   
(Jelentkezési lap beérkezésének határideje!)   
Kérjük, a jelentkezési lapot az alábbi linken töltse ki:   
<https://docs.google.com/forms/d/1xMRLat4zdRI4WJs8RmaO9MoTLZA7D6TV614X63Fccec/viewform> E-mailben: [nora.tamaszpont@gmail.com](javascript:fm.eMailClicked.raise('nora.tamaszpont@gmail.com');)   
  
Vállalások a felkészítő programban   
A felkészítő intézmény vállalja:

* Szakmai ismeretek, segédanyagok átadását 2x2 napos képzésen
* Szakértői segítséget kommunikációs anyagok összeállításához
* Konzultációs támogatást a munkaerő-piaci szerepvállalás elősegítése érdekében

A résztvevő vállalja:

* 4 képzési napon való részvételt (általa választott időpontban és csoportban)
* 1 konzultációs alkalmat, amely a képzési napokon 13-16 óra között igényelhető 1 óra időtartamban
* Egy kommunikációs szakmai anyag elkészítését a két képzési alkalom között, választható eszközzel, témában a képzésen elsajátított ismeretek alapján.

További felvilágosítás kérhető a képzéssel kapcsolatban telefonon Kánya Kinga szakmai koordinátortól a 06-70-337-1544 telefonszámon, vagy e-mailben a [nora.tamaszpont@gmail.com](javascript:fm.eMailClicked.raise('nora.tamaszpont@gmail.com');) címen!

## 8. Kiruccanás Székesfehérvárra szombaton

Puer Zoltán egyesületi tagunk 09.12-re (szombat) szabadidős programot szervez. Kifejezetten látássérülteknek szóló, városnéző, kisvonatos kirándulásra invitál mindenkit.   
  
Gyülekező:   
Szombaton fél 11-ig Székesfehérváron a Püspöki Palota előtt.   
  
Bővebb információ: Puer Zoltán 30/483-8203

## 9. "Borban az igazság, borban a vigasz"

A Vakok és Gyengénlátók Hermina Egyesületének Nosztalgia Klubja 2015. szeptember 19.-én 15 órai kezdettel szüreti mulatságot rendez az MVGYOSZ Hermina Termében (1146 Budapest Hermina út 47.).   
  
A rendezvény ingyenes, bárki látogathatja. Zene, tánc, énekverseny, vidám vetélkedők, játékok, tombola színesíti a jó hangulatúnak ígérkező délutánt. Harapnivaló és üdítő itóka is várható.   
  
Reméljük, elnyeri tetszésüket a Nosztalgia Klub új kezdeményezése, várjuk Önöket minél nagyobb létszámban és nagyon jó szórakozást kívánunk!   
  
A Nosztalgia Klub Vezetősége   
  
Forrás:   
MVGYOSZ Hírlevél

## 10. Tárlatlátogatás vakoknak

Kalmár János szobrászművész "Lelki gravitáció" című időszaki kiállításának vakok számára szervezett látogatása   
2015. szeptember 22-én vakok és gyengénlátók számára szervezünk tárlatlátogatásokat a Budapesti Építészeti Központ FUGA épületében, ahol Kalmár János Munkácsy-díjas, Párizsban és Budapesten élő szobrászművész 8 különféle méretű plasztikája és mennyezetről alálógatott tekercsképei lesznek kiállítva. Az érdeklődők ingyenes tárlatlátogatáson vehetnek részt, ahol maga az alkotó ismerteti a szobrok készítésének technikáját, illetve segít azok megismerésében.   
Vendégeink megtapinthatják, kezük segítségével érzékelhetik a műveket.   
A program további érdekessége, hogy Dóra Attila kortárs komponista, improvizátor saját szerzeményeivel reflektál a szobrokra. Végül beszélgetésre hívjuk a megjelenteket. A program fontos eleme a pozitív élmény befogadás segítése és rögzítése. Moderátor: Szentandrási-Sós Zsuzsanna művészettörténész.   
A helyszín: 1052 Budapest, Petőfi Sándor u. 5. (Ferenciek tere mellett.) A program előzetes bejelentkezéssel látogatható, amit a 06/20 346-8874-es telefonszámon lehet megtenni.

## 11. A Láthatár bolt ajánlatai

Kedves Vásárlóink!   
**Szeptemberi ajánlatunk iskola kezdésre!**

* Speciális körző 5800Ft
* Speciális szögmérő 3500Ft
* 3 darabos, fa vonalzó készlet 3900Ft
* Golyós számoló 2200Ft
* Sorvezető gyengénlátóknak ( A/4-es méret) 1550Ft
* Braille papír (120g, 500db) 4500Ft
* Csúszásgátló alátét íróasztalra (40cm széles) 40X30cm darab 2880Ft-tól

Nagyítók széles választékát kínáljuk:

* 10X kézi nagyító, Led világítással 5800Ft
* 8X kézi nagyító, Led világítással 4200Ft
* 5X kézi nagyító, Led világítással 2400Ft
* A/4-es, állványos, 3X erősségű nagyító 4800Ft
* 3X erősségű lapnagyító 1300Ft
* bankkártya méretű nagyító, Led világítással 1200Ft
* Led lámpa, USB csatlakozóval, (piros, fehér, fekete színben) 1300Ft
* 12Ledes asztali lámpa 1400Ft (3db AA elemmel vagy USB csatlakozóval működik)

**Akciós termékek!**   
  
20% engedmény minden gyógynövényes párnára valamint a réz csengőkre!   
  
Elérhetőségeink és a bolt nyitvatartása:   
Cím: 1146 Budapest, Hermina út 57.   
Nyitvatartás: kedd, szerda, csütörtök 09.00-17.00 óra között.   
Pénteken: 09.00-15.00 óra között   
  
Telefon: (1) 384-55-41 4-es menüpont.   
Mobil: 06 70 383 3611   
E-mail: [lathatar@vgyke.com](javascript:fm.eMailClicked.raise('lathatar@vgyke.com');)   
Csoportokat előzetes telefonos egyeztetés esetén hétfőn is kiszolgálunk.   
  
Katona Zsuzsanna,   
boltvezető

## 12. Hangos-kép

León Ferrari: \*cím ismeretlen\*

A fekete-fehér festményszerű fotón egy gyönyörű hölgyet látunk. Háttal ül a fotósnak, meztelen. Karcsú teste szoborszerű, fehér bőre, akár az alabástrom. Nemes metszésű arcát a válla felett profilból csodálhatjuk meg. Homloka és az orra hegye majdnem egyenes ívet zár be, mandulavágású szeméből valami sejtelmesség sugárzik, tekintete mégis határozott. Görögös szépségével olyan, akár Aphrodité. Haja loknikban feltűzve a nyaka fölött, így láthatóvá válik a háta, ami a maga fehérségében írófelületté válik, mint valami papírlap. Braille-nyomtatással megörökített versrészlet olvasható rajta portugálul.

## 13. Apró hírek - programmorzsák

**a, Dokumentumfilmhez keresnek szereplőket**   
  
Az Inoka Alapítvány egy most készülő dokumentumfilmhez keres autizmussal élő felnőtteket és szülőket, akik szívesen beszélnének az autizmusról, a munkavállalás nehézségeiről vagy épp sikereiről.   
Bővebb információ e-mailen kérhető: [info@inoka.hu](javascript:fm.eMailClicked.raise('info@inoka.hu');)   
  
Forrás:   
[www.inoka.hu](http://www.inoka.hu)   
  
**b, Szerzetesek Tere a Belvárosban**   
  
 amelyet a budapesti Március 15. téren és a Ferenciek terén rendezünk meg...   
E terek és a hozzájuk kapcsolódó templomok másfél nap erejéig ?nyitott kolostorrá?, a szerzetesekkel való találkozás helyszínévé válnak, ahol jelen lesz a magyarországi szerzetesrendek színe-java. A Szerzetesek Tere mintegy 100 szerzetesrend életének, imádságának, tevékenységének, kapcsolatainak több mint 24 órás keresztmetszete, ahol megnyitjuk számodra a szerzetesekkel való találkozás sokszínű lehetőségét. Legyél fiatal, idős, gyerek vagy felnőtt, egyedülálló, családos, barátaiddal, közösségeddel vagy egymagad érkező, katolikus vagy más vallású, útkereső vagy akár magad ateistának valló, ha szívesen élsz annak a lehetőségével, hogy betekints a szerzetesek életébe, ha szívesen beszélgetsz, mesélsz, vagy csak másokat hallgatnál, ez egy rendkívüli és emlékezetes alkalom erre.   
A rendezvény mottója:   
Nekünk fontos, hogy „Veled együtt vagyunk rendben!” Fontos, mert a teremtett világ rendjében egymásra vagyunk utalva, egymást kiegészítve együtt vagyunk elegek ahhoz, hogy  Szentgyörgyi Albert szavaival élve  szebbé tegyük a teremtés ránk eső zugát.   
Szeretettel, figyelemmel és a közösség élményével várunk téged és családodat, barátaidat minden programunkra, melyek ingyenesek!   
A rendezvényen többek között fellép majd a Kaláka együttes és az Octovoice jazz-acapella formáció. Világraszóló és egészen egyedi előadással érkezik Hegedűs Endre és felesége Katica, akik művésztársaikkal együtt nyolckezes zongoradarabot adnak elő a Nagyszínpadon. A Piarista Kápolnában Sík Sándor piarista költő és egykori tartományfőnök, cserkészvezető életét bemutató összművészeti előadásnak lehetünk szem- és fültanúi Dóczy Péter rendezésében. Ezen kívül, több mint tíz sátorban várunk Téged gasztronómiai, egészségügyi, tudományos, kulturális, sport és gyermekprogramokkal.   
A programokról a Pesti Est különszámából is lehet tájékozódni.   
2015.09.18. péntek, Március 15.tér, Nagyszínpadi programok   
17:00 A Marosszéki Kodály Zoltán kórus zenés produkciója - Marosszéki Kodaly Zoltan gyermekkar   
17:10 Veled együtt vagyunk rendben! : a Szerzetesek Tere programjának hivatalos megnyitója - Erdő Péter, Deák Hedvig OP, Labancz Zsolt SP   
17:25 A Marosszéki Kodály Zoltán kórus zenés produkciója   
18:00 ARCOK - A Rendben vagyok kampányban résztvevő szerzetesek bemutatkozása   
18:30 Gyermekek fénye Rockopera Magyarock Dalszínház - Rockopera Don Bosco élete nyomán   
20:00 Táncház a Hencidával - Táncház   
21:30 Esti áldás - Maczkó Mária népdalénekes   
  
Forrás:   
<http://szerzetesek.hu/hirtegla/nagyszinpadi-programok>   
  
**c, SZÉKELY CSABA: SZERETIK A BANÁNT, ELVTÁRSAK?**   
  
SZEPTEMBER 19. SZOMBAT 17.00   
  
A Marosvásárhelyi Yorick Stúdió és a Játékszín koprodukciója   
Játssza: SEBESTYÉN ABA   
Díszlet-jelmez: Bajkó Blanka-Alíz   
Rendezőasszisztens: Kovács Emőke   
Rendező: SORIN MILITARU   
Tudják, volt egy kislány, ő volt a legszebb lány a világon. Soha nem vett észre, igazából... gyűlölt engem. Addig, amíg meg nem kérdeztem, hogy... hülye kérdés volt... megkérdeztem, hogy szereti-e a banánt. Nem tudom, hogy megkedvelt-e abban a pillanatban. De azt tudom, hogy attól kezdve nem gyűlölt többé. Úgyhogy csak egyetlenegy dolgot szeretnék kérdezni maguktól: szeretitek a banánt... elvtársak?   
A Szeretik a banánt, elvtársak? egy egyszerű történet egy nem túl egyszerű életről. Ceausescu Romániájában járunk, ahol mindenki fél, gyanakszik és éhezik, kivéve a mesélő, Robert. Neki ugyanis megvan mindene, még banánt is ehet, tudniillik az apukája élet és halál ura a városban, ahol Robert felnő. Ám ez a felnövés mégsem egyszerű, hiszen anyukája egész nap sír, a bátyja folyton meg akarja ölni, az egyetlen lány pedig, aki tetszik neki, a rendszer "ellensége". A rendszereknek azonban az a sorsuk, hogy véget érnek, és újak jönnek helyettük, ahol talán minden könnyebb lesz. Vagy mégsem? Mindenesetre egyetlen fontos dolog nem változik: a banán. Az összes többi igen, ideértve az apát is. A Szeretik a banánt, elvtársak? tulajdonképpen jelentős mértékben róla szól, az apáról, aki minden körülmények között megtalálja a helyét, és minden rendszernek szüksége van rá. Mivel Robert rendkívül naiv és ártatlan, csak lassan érti meg, mi történik körülötte, és azt is csak félig. Nem is értheti meg egészen, hiszen ha megértené, az nagyon fájna.   
”Sebestyén Aba aprólékos gonddal építi fel ezt a felnőttként is gyereklelkű férfit a kapirgáló kézmozdulatoktól a hanghordozáson át a mimikáig. Ha valaki, ő aztán ismeri és érti Székely Csaba drámanyelvét, hiszen a Bányavirágból és a Bányavakságból is kiváló előadásokat rendezett. Így nem csoda, hogy jól érzi a dráma tragikumát és humorát, és ez a kettő ideális arányban ötvöződik játékában. /7óra7, Turbuly Lilla/   
Az előadás időtartama 90 perc szünet nélkül. Helyfoglalás érkezési sorrendben! Belépő: 2600 Ft, elővételben: 2200Ft   
Jegyeket személyesen a művelődési központban és az Interticket hálózat jegyirodáiban, elektronikusan a [www.jegy.hu](http://www.jegy.hu) oldalon vásárolhatnak.   
Helyszín: MARCZIBÁNYI TÉRI MŰVELŐDÉSI KÖZPONT (1022 Budapest, Marczibányi tér 5/a)   
  
Csoportos jegyfoglalás esetén kérlek keressetek bizalommal!   
Üdvözlettel:   
Bikkes Ágnes kulturális munkatárs, szervező   
Klebelsberg Kultúrkúria   
Marczibányi Téri Művelődési Központ   
Tel.: 06 1 212-2820/112 mellék Mobil: 06 20 486-89-03   
E-mail: [bikkes.agi@marczi.hu](javascript:fm.eMailClicked.raise('bikkes.agi@marczi.hu');), [bikkes.agi@kulturkuria.hu](javascript:fm.eMailClicked.raise('bikkes.agi@kulturkuria.hu');)   
  
**d, Hullámok fölött**   
  
Kézzelfogható Alapítvány: Hullámok fölött (tapintható tárlat)   
  
A kiállítást megnyitja Botos József, közgazdász, ny. egyetemi docens.   
  
HELYSZÍN: Kövi Szűz Mária plébánia   
CÍM: 1133 Budapest, Szentendrei út 69-71.   
A kiállítás a templom 150 éves évfordulóján, 2015.09.13-án, 18 órakor nyílik.   
NYITVA: 09.14-18-ig iroda időben, 19-én és 20-án 10:00 és 18:00 óra között.   
A kiállításon való tájékozódást képzett látássérült tárlatvezetők segítik.   
  
Előzetes bejelentkezés, időpont egyeztetés a következő számokon:   
36 20 2840822 vagy 36 70 3837766.   
  
**e, Itt van a világ első kerekesszékeseknek gyártott útvonaltervezője  és ingyenes!**   
  
Route4U, így hívják a mozgássérült emberek életét megkönnyítő útvonaltervezőt. Az okostelefonokra is letölthető alkalmazás feltérképezi, merre vannak veszélyes úthibák, magas járdaszegélyek, és többek között azt is megmutatja, melyik bolt akadálymentes.   
A Route4U feltérképezi az útfelület hibáit, a lejtőket és a járdaszegélyeket, az összegyűjtött adatok alapján aztán olyan útvonalat tervez, amelynek követése során biztosan nem érik a használóját kellemetlen meglepetések.   
Az applikáció arra is lehetőséget ad, hogy az útközben észlelt váratlan akadályokat megosszuk, így a többi felhasználónak már könnyebb dolga lesz, ha arra jár.   
  
NINCS TÖBB LIFTKERESGÉLÉS   
Az applikáció ugyanis összegyűjti a boltokról, éttermekről, hivatalokról született értékeléseket, és külön színnel jelöli őket: ha zöld, akkor akadálymentes, ha sárga, csak segítséggel lehet bejutni, ha piros, akkor bizony nem akadálymentes az épület.   
  
Forrás:   
<http://librarius.hu/2015/09/09/itt-van-a-vilag-elso-kerekesszekeseknek-gyartott-utvonaltervezoje-es-ingyenes/>   
  
**f,Szombati Dallamos Villamos**   
  
A Magyar Dal Napjának beharangozó eseménye „Egy délután, amikor a magyar daltól hangos a körút   
5 évvel ezelőtt a Magyar Dal Napja beharangozó eseményeként először indult útjára a Dallamos Villamos. A rendhagyó járaton élő zene mellett utazhatott a nagyközönség egy egész délutánon keresztül, megismerkedve a fiatal tehetséges zenekarokkal és a Budapesti Közlekedési Vállalat egy egészen új arcával is. A hatalmas sikernek örvendő kezdeményezés idén is megrendezésre kerül.   
  
DALLAMOS VILLAMOS 2015 menetrend   
  
Újbuda központi indulással:   
  
15:35 KISS BARNA ÉS UTCAZENEKARA - TWIN CITY   
17:15 INNERGARDEN - BLANZSKOLLEKTÍVA   
18:55 VARGA BANDA - HASZÜNA   
20:35 WAKACHUKA - BRÓDERS   
  
Széll Kálmán téri indulással:   
  
16:25 NEM ADOM FEL - HATSBAND és DOBSON "ZOZO"   
18:05 CHEROOKEE - KARDOS-HORVÁTH JÁNOS   
19:45 GYÍK zenekar - BOGOZ   
21:35 MUJAHID ZOLTÁN  TÜKEZOO   
  
Forrás:   
[www.zeneszoveg.hu](http://www.zeneszoveg.hu)   
  
**g,Tapintással értelmezhető egy új navigációs eszköz**   
  
Egy látássérült embernek a zsúfolt városokban súlyos nehézséget okozhat a közlekedés.   
Adam Spiers, a Yale Egyetemen a robotika posztdoktori kutatója épp ezért olyan szerkezeten dolgozik, amely a hasonló kihívásokkal küzdő embereket segítheti az eligazodásban.   
A 3D nyomtatóval gyártott, Animotus nevű eszköz tapintás alapú módszerrel irányítja a felhasználóját.   
A gép kétféleképpen kommunikál:   
A felső rész jobbra és balra fordulva mutatja az irányt, és előre csúszva jelzi, hogy milyen messzire kell menni a megadott orientációban. A követendő irány megváltozásakor a felső rész visszacsúszik az eredeti helyére.   
?Az ötlet lényege, hogy az eszköz kizárólag az érintés elvén működik mondta Spiers. A feltaláló a rezgésekről és a hangokról azért mondott le a találmány fejlesztésekor, mert ezek könnyen elterelhetik a látássérültek figyelmét. Ez különösen a folyamatos lármától hangos nagyvárosokban igaz.   
A projektet az Egyesült Királyságban működő, egyik független, jótékonysági szervezetként a NESTA támogatja.   
Az Animotus jelenlegi változata hálózat nélküli érzékelőkkel működik. Ezeket annak a helyiségnek a falaira kell felszerelni, amelyben az eszköz pillanatnyilag helyet foglal. Ideális esetben az Animotust majd az okostelefonokhoz és egyéb GPS eszközökhöz is hozzá lehet csatlakoztatni.   
Spiers azt reméli, hogy a szerkezet a forgalmas utak mellett egyszer majd terepen is működni fog, és így akár a természetjáróknak is hasznára válhat. Az eszköz egyelőre még távol áll a tömegtermeléstől. Spiers abban bízik, hogy a kütyü a későbbiekben a látássérültek és a látók számára egyaránt praktikusnak bizonyulhat.   
  
Forrás:   
<http://www.gyartastrend.hu/cikk/tapintassal_ertelmezheto_navigacios_eszkoz>   
  
**h,Őszi VAKMISSZIÓS TÚRA**   
  
PILIS-hegység. Hűvösebb idő esetén!   
Középnehéz túra.   
  
Fenyőgyöngye  Hármashatár-hegy  Vihar-hegy  Virágos-nyereg  Csúcs-hegy  Tök-hegy  Szarvas-hegy  Solymár, Szarkavár  Solymár vá. (11 km, szint 350 m fel / 470 m le)   
  
Arra kérjük a vakmissziós túrákra jelentkező vak illetve csökkent látóképességű túrázóinkat, hogy részvételüket előre jelezzék. Ezekre a túrákra látó túrázók jelentkezését is várjuk. Minden érdeklődőt sok szeretettel vár a túravezető: Tombácz Károly   
e-mail: [tombaczk@gmail.com](javascript:fm.eMailClicked.raise('tombaczk@gmail.com');)   
mobil: +36 30 825 5384   
  
Forrás:   
<http://www.oltalomalapitvany.hu/>   
  
**i,400 ingyenesen kipróbálható játék egy nap alatt**   
  
Egy napra óriási játszótérré változik Újpest egyik irodaházának udvara, ahol több százféle régi és új játékkal várják a szervezők az érdeklődőket. A teljesen ingyenes Magic Day nevű rendezvényt idén immár ötödik alkalommal rendezik meg, a program tavaly már több mint ezer embert vonzott.   
A Magic Day célja elsősorban az, hogy a játékokat és a társas játszást minél szélesebb körben népszerűsítsük. Hiszen ezt együtt csináljuk, együtt élvezzük. Ha egy család együtt játszik, egy olyan élmény, amely érzelmileg feltölt, erősíti az összetartozás érzését és tanítja a gyerekeket a világban való könnyebb boldogulásra is. Másodsorban szeretnénk megmutatni, hogy a készségfejlesztő játékok segítségével lehet öröm a tanulás. Hogy ezáltal lehet izgalmas és kalandos úton új ismeretekre szert tenni  mondta a rendezvény főszervezője, Kanyok Éva.   
2015-ben először több eddig kevésbé ismert minőségi játék és márka is bemutatásra kerül: például művészien illusztrált mesevilágú játékok, a magyar készítésű Marbushka, a német Haba fejlesztő játékok, valamint a Boffin elektromos kísérletező készlet. Magyarországon itt mutatkozik majd be először a Logis nevű litván játékcsalád, egy BOGI nevű dán fejlesztésű játék, valamint az Üsd-vágd fantázianevű hangszer, amely óvodásoknak és kisiskolásoknak nemcsak remek szórakozást és sok-sok nevetést nyújt, hanem komplexen fejleszti a gyerekeket. Újítás még idén, hogy az utcafronti bejáratnál buborékalagút és buborékgirlandok sokaságában lehet gyönyörködni, valamint be is lehet kapcsolódni akészítésükbe  árulta el a főszervező.   
A 2015. szeptember 12-én, az újpesti Árpád út 51-53. szám alatt található udvarban megrendezésre kerülő játéknap szervezésében ezúttal a Társas Központ Egyesület is részt vesz, tőlük a taktikai és stratégiai játékok csínját-bínját sajátíthatják el az érdeklődők.   
Szeretnénk megmutatni az embereknek, hogy a Monopilin és a Ki nevet a végén? túl is van élet.   
A játéknapon való részvétel teljesen ingyenes, a szervezők belépő gyanánt arra kérik az érkezőket, hogy hozzanak magukkal kupakokat vagy megunt használt játékokat, hogy azokat jótékony célra ajánlhassák fel.   
  
Forrás:   
<http://www.eletforma.hu/otthon/400-ingyenesen-kiprobalhato-jatek-egy-nap-alatt/>   
  
**j,Gemenc: Kisvasutak napja**   
  
2015. szeptember 12-én, immár negyedik alkalommal Kisvasutak Napja a Gemenci Erdei Vasúton. Egész napos családi esemény különleges programokkal kicsiknek és nagyoknak!   
Programok Pörbölyön, a nagyszínpadon:   
10:00 Megnyitó   
11:40 Vonatozás citerazenével   
14:00 Sióagárdi Fecske Bábcsoport előadása   
15:00 A zene az kell A Bajai Fiatalok Színházának zenés előadása hazai és világhírű musicalekből   
16:00 A KOLOMPOS együttes koncertje   
  
Mindemellett Pörbölyön:   
kézműves foglalkozások (fajáték-készítés, agyagozás, gyöngyfűzés)   
langallósütés kemencében, kóstolóval   
népi játékok   
a Gemenci Erdei Erdei Vasút modelljeinek bemutatója   
kézihajtányozás   
mézkóstoló   
helyi termékek vására   
kisvasutak bemutatkozása   
kvízjátékok   
kisvasutas tablókiállítás   
Lassiban:   
halászati eszközök bemutatója   
hálókészítés   
keszegsütés   
segway túrák   
íjászat   
bábkészítés (12:00-ig zsákomban a bábom)   
  
A vonatok Pörböly - Lassi - Gemenc-Dunapart állomások között rendkívüli, sűrített menetrend szerint közlekednek ezen a napon.   
  
Forrás:   
<http://kisvasut.hu>   
  
**k,A Nemzeti Galéria programjai**   
  
2015. szeptember 12., szombat 16 óra   
Vándorok és prédikátorok. Tárlatvezetés az állandó gyűjteményben   
Tárlatvezető: Albrecht Zsófia   
Találkozási pont: C épület, információs pult   
A programon az állandó kiállításra váltott belépőjeggyel lehet részt venni.   
  
2015. szeptember 17., csütörtök 18.00 - 22.00   
MÚZEUM+ POP/ART   
Vége a nyárnak, s szeptembertől újra a Múzeum+ tematikus programjaival várjuk látogatóinkat a Magyar Nemzeti Galériában. A szeptemberi Múzeum+ témája a Pop/Art. Az 1950-es évektől kezdve a képzőművészet, a zene és az irodalom látásmódjában egyre meghatározóbbá vált a tömegkultúra, vagyis a populáris kultúra. Ennek a látásmódnak a hatása pedig még napjaink művészetében is nagyon erős. Banális motívumok, giccs, fantázia, humor, sztárkultusz, reklámok, nagy méretek, tiszta színek, és rafinált egyszerűség. A pop, ami meghatározta a késő 20. század művészetét. Erről szólnak tárlatvezetéseink, erről beszélnek meghívott előadóink, az "ideális popsztár", Kovács Ákos és a botrányoktól sem visszariadó Nagy Kriszta Tereskova. Szó lesz a popkultúra ikonjáról David Bowie-ról, a Ludwig Múzeum Pop-kiállításáról, a workshopjainkon pedig megtanuljuk, hogy mitől is lesz popos egy egyszerű tárgy. S természetesen zene, borok és a Magyar Nemzeti Galéria sztárjai, vagyis a legjobb művek és a legjobb művészek.   
  
Az este részletes programja:   
  
VENDÉG ELŐADÓINK   
18.30 Kovács Ákos előadóművész   
20.30 Nagy Kriszta Tereskova festőművész   
  
Forrás:   
[www.mng.hu](http://www.mng.hu)   
  
**k, Dorogi Gabriella : VAKVARJÚ**   
  
Egészen kicsi gyerekként találkoztam a vaksággal. 3 éves koromtól szemüveget kellett hordanom, és Budapestre jártunk egy idős orvoshoz kezelésekre illetve ellenőrzésekre. Gyakran láttam a rendelőben elképesztően vastag szemüveget viselő gyerekeket, akik alig láttak valamit. A faluban pedig, ahol felnőttem, a vak református lelkészhez jártam németórákra. Nagyon izgalmasak voltak ezek a foglalkozások.   
Nemcsak németül csevegtünk, hanem őszintén beszélt nekem a vakságáról is. 33 éves volt, amikor elveszítette a látását. Később, amikor a lánya külföldre ment férjhez, megtanult németül, hogy az unokáival tudjon beszélni. A vasárnapi istentiszteletekre pedig úgy készült, hogy a felesége magnóra mondta az aktuális igét, ezt meghallgatta többször is, és a templomban senki nem vette észre, hogy nem olvassa, hanem fejből mondja a prédikációt.   
Emlékszem, volt egy érdekes órája. Fel lehetett hajtani a tetejét, és az ujjaival tapintotta ki a mutatókat. Mindig makulátlan arcát is egyedül borotválta. Egyszer megkérdeztem tőle, hogy vannak-e még emlékképei a tárgyakról, tudja-e milyen egy asztal, hogy néz ki a rózsa vagy éppen egy vadgalamb. Megdöbbentett a válasza. Azt mondta, sok éven keresztül fel tudta ezeket idézni, de aztán elhalványodtak, végül teljesen elkoptak ezek a képek. Azóta sem tudom elképzelni milyen lehet az ő világuk, milyen lehet színek, formák nélkül élni.   
Egy alkalommal, amikor Budapestről, a szemorvostól utaztunk haza anyukámmal, a mögöttünk lévő ülésen észrevettem egy vak kisfiút az édesanyjával. Először csak a jól ismert mondóka és a kisfiú gurgulázó nevetése ütötte meg a fülemet: Csip-csip csóka, vak varjúcska... Nemcsak szavakkal beszélgettek, hanem a kezükkel is.   
Aztán később, amikor a kisfiú megunta a játékot, komoly arccal az édesanyja felé fordult. Sosem felejtem el azt a párbeszédet.   
 Anya! Már este van?   
 Igen Kincsem, sötétedik.   
 És mit látsz, ha kinézel a busz ablakán?   
 Még látom a teheneket, de már csak a formájukat, a színüket nem.   
 Az olyan, mint amikor este magamra húzom a takarót?   
 Igen Szívem, valami olyasmi.   
 Látod már a holdat?   
 Még csak nagyon halványan.   
 És milyen, hogy néz ki?   
 Olyan, mint reggel a vajas kiflid.   
 És felhőket látsz még?   
 Már csak halványan.   
 És azok milyenek?   
 Olyanok, mint Misi papáéknál a kisbárány szőre.   
 Szeretsz, Anya?   
 Persze, hogy szeretlek Drágám!   
 Azt tudom milyen! Pihe-puha, anyaillatú!

Összeállították és szerkesztették: az ügyfélszolgálat munkatársai

----------------------------------------

A VGYKE ügyfélszolgálatának elérhetőségei:  
Cím: 1146 Budapest, Hermina út 57. földszint  
Telefon: 06-1/384-5541  
Fax: 06-1/422-0439  
E-mail: [ugyfel@vgyke.com](javascript:fm.eMailClicked.raise('ugyfel@vgyke.com');)  
Félfogadás:  
Hétfő: 08:00-16:00,   
Kedd: 08:00-16:00   
Szerda: 08:00-18:00,   
Csütörtök: 08:00-17:00.   
Péntek 08:00-13.00   
  
A VGYKE weboldalának címe: <http://www.vgyke.com/>  
A VGYKE megtalálható a Facebookon is az alábbi linkre kattintva: <http://www.facebook.com/vgyke>  
A listára az alábbi címre küldhet levelet: [listaadmin@vgyke.com](javascript:fm.eMailClicked.raise('listaadmin@vgyke.com');)  
A levelezési listáról információt itt talál: <http://vgyke.com/mailman/listinfo/hirlevel_vgyke.com> Ha le szeretne iratkozni, küldjön emailt az alábbi címre: [hirlevel-request@vgyke.com](javascript:fm.eMailClicked.raise('hirlevel-request@vgyke.com');)  
Részletes ismertetőt kaphat a beállításokról, ha egy 'help' tartalmú levelet (a tárgyban vagy a törzsben feltüntetve, aposztrófok nélkül) küld a fenti címre.